laion/Wikipedia-Exotic huggingface dataset:
עין אל-סהלה

עין אל-סהלה (בערבית: عين السهلة ) הוא כפר ערבי אשר נמצא באזור נחל עירון. הכפר שייך החל משנת 1996 למועצה המקומית בסמ"ה. בכפר בית ספר יסודי ועל יסודי, 3 קופות חולים, נקודת דואר, שני מסגדים, שני גני חובה. תחנה לבריאות המשפחה שפעלה בכפר פעמיים בשבוע נסגרה בסוף 2015, במסגרת צמצום מספר התחנות. בכפר כ-2000 תושבים. תושבי הכפר הם ערבים-מוסלמים. הכפר קרוי על שם מעיין אשר היה שייך לשבט אל-סהלה שמוצאו מעזה. באמצע המאה ה-19 הצליח שבט הכבהא להשתלט על אדמות הכפר ולהתיישב בו ובכך הפך להיות השבט היחידי אשר נמצא בכפר. גרות בכפר שתי משפחות, כבהא ובדראן, שהן בעצם משפחה אחת. במהלך מאה ה-19 ותחילת המאה ה-20 נחשב הכפר לכפר בת של ברטעה. לאחר הקמת מדינת ישראל התחזק מעמדו העצמאי כיישוב נפרד. ליד הכפר נמצאת שמורת הר אמיר אשר ידועה בעצי האלון המצוי שהם שרידים ליער קדום אשר היה באזור נחל עירון. היער נעלם ברובו בגלל שתי סיבות מרכזיות: כריתת העצים כדי להרחיב את האדמות החקלאיות בעקבות הצמיחה הדמוגרפית באזור נחל עירון במאה ה-20. כריתת העצים במטרה לייצר פחם שהיה תעשייה דומיננטית באזור עד אמצע שנות ה-60 של המאה ה-20. בג"ץ 8094/15 קבהא ביאן נ' משרד הבריאות Muhammad Amara, Politics and sociolinguistic reflexes: Palestinian border villages, John Benjamins Publishing Company, 1999, page 12 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
רובל רוסי

רובל רוסי (סמל: ₽ או Pуб, ברוסית: Рубль רוּבְל, לשון רבים: Pубли́ רוּבְלי) הוא המטבע הרשמי וההילך החוקי של רוסיה. רובל אחד מתחלק למאה קופייקות (קופייקה, ביחיד: Копейка קַפְיֵקַה, ברבים: Kопе́йки קַפְיֵקי). בתקן ISO 4217 מסומן הרובל הרוסי כ-RUB. הרובל הוא ההילך החוקי הבלעדי בכל הפדרציה הרוסית. המילה "רובל" היא שמו של ההילך החוקי הרוסי עוד מהמאה ה-13. הרובל הנוכחי נמצא בשימוש משנת 1991, תחילה במקביל לרובל סובייטי. מטבע הרובל נמצא בשימוש יומיומי במדינות: רוסיה, טג'יקיסטן, אבחזיה ודרום אוסטיה. בדצמבר 2013 התקבל באופן רשמי סמל לרובל הרוסי - "₽", למרות, ראשי תיבות "руб" עדיין בשימוש נפוץ. מטבעות של קופייקה ורובל יש ביחידות של 1, 5, 10 ו-50 קופייקות ו-1, 2, 5, 10 רובל. כמו כן קיימים מטבעות שאינם משמשים במחזור כהילך חוקי, הנקראים מטבעות זיכרון, ביחידות של 10 20 ו-50 רובל. שטרות של רובל יש ביחידות של 10, 50, 100, 200, 1,000, 2,000 ו-5,000 רובל. 200 ו-2,000 רובלים נוספו בשנת 2017. משבר הרובל כלכלת רוסיה מדיה וקבצים בנושא רובל רוסי בוויקישיתוף השטרות של רוסיה כולל שטרות של ברית המועצות הבנק המרכזי של הפדרציה הרוסית (נובמבר 2018) מתוך שער ההמרה של רובל רוסי לשקל חדש http://www.mycurrencytransfer.com/currency-converter/RUB-to-ILS Пресс-релиз ЦБ РФ Об утверждении графического обозначения рубля (символ рубля) Банк России: Банкноты
שלישיית גרה-נו-לי

שלישיית גרה-נו-לי היא קיצור שמם של שלושה כדורגלנים שוודים: גונאר גרן (גרה), גונאר נורדאהל (נו) ונילס לידהולם (לי). שחקנים אלו היו שלישיית חלוצים שבלטו בכדורגל האיטלקי בתקופה בה שיחקו יחדיו במדי מילאן בשנות ה-50 של המאה ה-20. השלושה הובילו את נבחרת שוודיה לזכות במדליית הזהב באולימפיאדת לונדון ב-1948. הישגם הגדול ביותר במועדונם האיטלקי היה הזכייה באליפות הסרייה א' בשנת 1951. כמו כן, לידהולם ונורדהאל זכו בתואר שוב ב-1955, ולידהולם לבדו זכה בתואר שוב ב-1957 וב-1959, אחרי שגם גרן וגם נורדהאל כבר עזבו את המועדון. מתוך השלישייה, גונאר נורדהאל היה המצליח ביותר, כאשר היה מלך השערים בסרייה א' 5 פעמים, והוא עודנו נמצא במקום השלישי ברשימת מלכי השערים בסרייה א' באיטליה בכל הזמנים ומלך השערים של מילאן בכל הזמנים.
היברידיזציה באתר

היברידיזציה באתר (בעברית: הכלאה באתר; באנגלית: In situ hybridization או בקיצור: ISH) היא שיטה המאפשרת לקבוע את מיקומו של רצף DNA מסוים על גבי הכרומוזום, באמצעות גדיל מתאים של DNA או RNA המשמש כגלאי. הכלאה, בהקשרה כאן, פירושה חיבור בין שני גדילי DNA בעלי רצף בסיסים משלים. "אין סיטו", משמעותו בלטינית "במקומו המקורי", או "במקומו הטבעי". השיטה דומה מאוד לשיטת תספיג דנ"א, רק שכאן ההכלאה של הגלאי נעשית עם הכרומוזום עצמו. הגלאי מסומן בדרך כלל פלואורסצנטית, אז מכונה השיטה היברידיזציה פלואורסצנטית באתר (באנגלית: Fluorescence In Situ Hybridization, בקיצור FISH). הדגרת הגלאי עם תתקין של כרומוזומים, גורמת לו לעבור הכלאה עם הרצף המשלים שלו. ניתן לצפות בגלאי המוכלא באמצעות מיקרוסקופ פלואורצסנטי, כאשר הוא מייצג את הרצף המבוקש. ניתן להשתמש בסימון פלואורוסצנטי בצבעים שונים עבור גלאים שונים, וכך להשיג הבחנה חזותית בין הרצפים השונים המאותרים בו. מספר צעדים טכניים נוספים מגבירים את יעילות ה-FISH: ניתן במקביל לקבוע את הפספוס האופייני על גבי הכרומוזום (לכל כרומוזום יש פספוס אופייני שנראה כמו פסים כהים לצד בהירים במיקרוסקופ אור), ובכך לסייע למקם בצורה יותר מדויקת את הגלאי. לאותה מטרה, ניתן להשתמש בשני גלאים בעלי רצפים שונים שיצבעו בצבע פלואורסצנטי שונה. כך ניתן לקבוע את הסידור הפיזי של שני סמנים שונים על הכרומוזום. ב-FISH משתמשים גם לצרכים רפואיים. לדוגמה, אם קובעים שחולה בתסמונת גנטית לוקה בחסר באזור מסוים של הכרומוזום, אז הגן שאחראי לתסמונת נמצא באזור המחוק. שימוש בשיטה על זו על חולי סרטן גילה שמחיקות או תוספות הן אופייניות לסוגי סרטן מסוימים. לשיטת FISH תפקיד חשוב במחקר. השיטה סייעה בחשיפת פרטים חדשים על הטופולוגיה של הגרעין. הסתבר, שהכרומוזומים אינם נוטים להיות מפוזרים בגרעין אלא שכל כרומוזום ממוקם באזור ספציפי. יותר מכך, מסתבר שמיקום הכרומוזום משתנה בהתאם לסוג התא. כלומר, מיקום הכרומוזום נמצא תחת בקרה מתמדת. מדיה וקבצים בנושא היברידיזציה באתר בוויקישיתוף הכלאה באתר במילון מיקרוביולוגיה (תשנ"ה), באתר האקדמיה ללשון העברית
תותח מתנייע M-107

המונח "M-107" מפנה לכאן. לערך העוסק ברובה צלפים כבד שמכונה בצבא ארצות הברית M-107, ראו בארט M82A3. תותח מתנייע M-107 הוא תותח מתנייע תוצרת ארצות הברית בקליבר 175 מ"מ שהיה בשימוש צבאות נאט"ו וצבא ההגנה לישראל תחת השם "רומח". ה-M-107 הוא תותח כבד בעל טווח גדול - עד 32.8 ק"מ. את התותח מפעילים 5 אנשי צוות בתוך התותח ועוד 3 אנשי צוות בזחלילית אלפא M.548 (אנ') המתלווה לתותח, סה"כ 8 אנשי צוות. (בעיתון דבר ב-1972 כשניקלט בצה"ל פורסם ש-8 אנשי צוות נמצאים בזחלילית וכך מגיע גודל הצוות ל-13)(אנ'). יש אפשרות להתקין מקלע בראונינג 0.3 או מא"ג על התותח להגנה עצמית. קיימת תצורה נוספת של התותח, M-110 ("קרדום") ובה מותקן קנה בקליבר 203 מ"מ. תותחים מדגם זה נרכשו על ידי ישראל ב-1971. חיל התותחנים הישראלי הפעיל אותם במלחמת יום כיפור (בה הפגיזו בין השאר את פאתי דמשק), מלחמת שלום הגליל, ובמבצעי צה"ל בלבנון בשנות ה-90 שכוללים מבצע דין וחשבון ומבצע ענבי זעם. בזמן מבצע ענבי זעם קרו מספר תקלות בתפעול תותחים אלו בשל השימוש בתחמושת 175 מ"מ ישנה משנות השמונים ובעקבות כך לאחר המבצע הוצאו תותחים אלו משימוש בצה"ל. ה-M-110 כונה בצה"ל "קרדום". תותחי "רומח" הוסבו במהלך מלחמת יום הכיפורים לתצורת קרדום כשאזלה תחמושת 175 מ"מ[דרוש מקור]. חיל התותחנים הישראלי תותח מתנייע M-109 תותח מתנייע M-110 מדיה וקבצים בנושא תותח מתנייע M-107 בוויקישיתוף התותח החדיש ביותר מ-107 בידי חיל התותחנים של צה"ל, דבר, 12 באפריל 1972 ערך זה הוא קצרמר בנושא אמצעי לחימה ובנושא צה"ל. אתם מוזמנים לתרום לוויקיפדיה ולהרחיב אותו.
Anthology 2

Anthology 2 הוא אלבום אוסף כפול של הביטלס שיצא ב-1996 כחלק מהאוסף המשולש The Beatles Anthology. אלבום זה כולל קטעים נדירים או חלופיים מסבב הקלטות האלבום Help! עד להקלטות Magical Mystery Tour וסינגלים שהיו מתוכננים לצאת לפני הטיול שלהם להודו ב-1968. בנוסף, האלבום כולל שיר לא גמור של ג'ון לנון, "Real Love", שהוקלט על ידי שאר חברי הלהקה יחד עם שיר נוסף, "Free As A Bird" (נכלל ב-Anthology 1). כל השירים נכתבו על ידי ג'ון לנון ופול מקרטני, למעט אם צוין אחרת. Real Love (לנון) Yes It Is‏ (Take 2) I'm Down‏ (Take 1) You've Got to Hide Your Love Away ‏(Takes 1,2 and 5) If You've Got Trouble‏ (Take 1) That Means a Lot ‏(Take 1) Yesterday ‏(Take 1) It's Only Love ‏(Takes 3 and 2) I Feel Fine (הופעה חיה ב-Blackpool Night Out) Ticket to Ride (הופעה חיה ב-Blackpool Night Out) Yesterday (הופעה חיה ב-Blackpool Night Out) Help! (הופעה חיה ב-Blackpool Night Out) Everybody's Trying To Be My Baby (הופעה חיה ב-Shea Stadium) (קרל פרקינס) Norwegian Wood ‏ (Take 1) I'm Looking Through You ‏(Take 1) 12Bar Original ‏(Take 2 ערוך) (הביטלס) Tomorrow Never Knows ‏(Take 1) Got to Get You into My Life ‏(Take 5) And Your Bird Can Sing ‏(Take 2) Taxman ‏(Take 11) (ג'ורג' האריסון) Eleanor Rigby (כלי מיתר בלבד) I'm Only Sleeping (חזרה) I'm Only Sleeping‏ (Take 1) Rock and Roll Music (הופעה חיה בניפון בודקאן) (צ'אק ברי) She's A Woman (הופעה חיה בניפון בודקאן) Strawberry Fields Forever (דמו) Strawberry Fields Forever ‏(Take 1) Strawberry Fields Forever ‏(Take 7, בתוספת קטע ערוך) Penny Lane A Day in the Life Good Morning Good Morning Only a Northern Song (האריסון) !Being for the Benefit of Mr. Kite ‏(Takes 1 and 2) !Being for the Benefit of Mr. Kite ‏(Take 7) Lucy in the Sky with Diamonds Within You Without You (אינסטרומנטלי) (האריסון) Sgt. Pepper's Lonely Hearts Club Band ‏(Reprise) (You Know My Name (Look Up the Number I Am the Walrus The Fool On the Hill (דמו) Your Mother Should Know The Fool On the Hill‏ (Take 4) Hello, Goodbye Lady Madonna Across the Universe מידע על האלבום Anthology 2 באתר MusicBrainz מידע על האלבום Anthology 2 באתר AllMusic האלבום Anthology 2 באתר Discogs האלבום Anthology 2 באתר ספוטיפיי
מצילה

מצילה היא כלי נגינה עתיק ממשפחת כלי ההקשה. מצילות שימשו לנגינה מהעת העתיקה, ובתנ"ך מצילה ומצלתיים מוזכרות פעמים רבות. המצילה עשויה מצלחת מתכת עגולה ודקה, המורכבת ממתכות או סגסוגות שונות. "מצילה" בעת המודרנית, הכוונה היא בדרך כלל למצילת התופים העשויה סגסוגות מבוססות נחושת, ויש לפחות אחת ממנה בכל מערכת תופים. פרק זה לוקה בחסר. אנא תרמו לוויקיפדיה והשלימו אותו. מקורות המצילה הם פרהיסטוריים. המצרים הקדמונים השתמשו במצילות הדומות למצילות המודרניות. במוזאון הבריטי ישנם שני זוגות של מצילות בקוטר 13 סנטימטר, אחת מהם נמצאה בארון הקבורה של המומיה של אנחפ (Ankhhape) שהיה מוזיקאי קדוש. גם האשורים והיוונים השתמשו במצילות, ניתן לראות בפסלים וציורי כדים מצילות בידיהם של יצורים מיתולוגיים כגון סאטירים ופאן. במערכת תופים מודרנית ישנן כמה סוגי מצילות. המצילות הבסיסיות הן היי-האט (Hi-Hat), קראש (Crash) ורייד (Ride), אך קיימים סוגים רבים של מצילות: היי-האט (Hi-Hat) – התקן של שתי מצילות הפוכות זו מזו, שנפתח ונסגר על ידי פדל ומופעל בדרך-כלל על ידי רגל שמאל. ניתן להפיק מההיי-האט צליל על ידי פתיחה וסגירה שלה, או על ידי תיפוף על המצילות במצב פתוח או סגור (12"–15") מצילת רייד (Ride) – בדרך כלל הגדולה במערכת, תלויה בצד ימין של המערכת (18"–26") מצילת קראש (Crash) – יוצרת צליל המזכיר התנפצות ומכאן שמה (Crash), תלויה בצד שמאל של המערכת. (14"–22") מצילת ספלאש (Splash) – הקטנה במערכת, מצילת קראש קטנה התלויה בדרך כלל מעל הטמטמים או בין ההי-האט למצילת הקראש במערכת (4"–14") מצילת צ'יינה (China) – מפיקה צליל המזכיר גונג. תלויה הפוכה בצד ימין, מעל תוף הפלור-טום. מיוצרת בגדלים רבים (12"–22") מצילת קראשרייד – שילוב של שתי המצילות הבסיסיות (מצילת קראש ורייד). תלויה בדרך כלל בצד שמאל אחרי מצילת הקראש (16"–26") למתופפים שונים העדפות משלהם למיקום המצילות במערכת התופים. יש מתופפים המוסיפים מצילות רבות למערכת, ממספר סוגים וחברות ייצור שונות. מצילות מיוצרות כיום בפסי ייצור תעשייתיים או בעבודת יד. מחירי מצילות בישראל נעים בין מאות לאלפי ש"ח בהתאם לחברה, החומרים, אופן הייצור ותולדות הכלי. פרק זה לוקה בחסר. אנא תרמו לוויקיפדיה והשלימו אותו. לצליל שמפיקה המצילה אין פיץ' מוחלט, והצלילים שלה מורכבים מ"אוברטונים". מצילות מדורגות לפי קוטר, אך גם לפי הסאונד וצליל הבסיס שלו. מצלתיים תופים סביאן אבדיס זילדג'יאן מדיה וקבצים בנושא מצילה בוויקישיתוף מצילה, באתר אנציקלופדיה בריטניקה (באנגלית)
רמבו 2

רמבו 2 (באנגלית: Rambo: First Blood Part II) הוא סרט פעולה אמריקאי משנת 1985, בבימויו של ג'ורג' פ. קוסמטוס ובכיכובו של סילבסטר סטאלון בתפקיד ג'ון רמבו. הסרט הוא המשך לסרט "משחק הדמים" משנת 1982 ומספר על חזרתו של רמבו לווייטנאם במטרה לחלץ שבויי מלחמה אמריקאים. הסרט הפך לאחד מהסרטים המוכרים ביותר בז'אנר האקשן והפך את דמותו של רמבו לאייקון תרבותי. היה מועמד לפרס אוסקר לעריכת הקול הטובה ביותר אך הפסיד לסרט בחזרה לעתיד. הסרט רמבו 2 היה שובר קופות עולמי גדול עם הכנסות בגובה של 300 מיליון דולר שנמכר אל מול תקציב של 25.5 מיליון דולר. הסרט הפך לאחד הפרקים המוכרים ביותר בסדרה, והיווה השראה לאינספור סרטים, פארודיות, משחקי וידאו וחיקויים. בשנת 2009 המגזין אנטרטיינמנט ויקלי דירג את הסרט במקום ה-23 ברשימת "The Best Rock-'em, Sock-'em Movies". העלילה מתחילה כאשר ג'ון רמבו (סילבסטר סטאלון), שכעת נמצא בכלא אחרי מאורעות הסרט הראשון, מקבל הצעה לחנינה בתמורה להשתתפות במשימה סודית. רמבו נשלח לווייטנאם כדי לאמת את קיומם של שבויי מלחמה אמריקאים שעדיין כלואים שם. עם הגעתו לווייטנאם, רמבו מגלה את שבויי המלחמה ומתחיל במאבק נגד כוחות וייטנאמים ורוסים שמנסים לעצור אותו. במהלך המשימה רמבו נבגד על ידי הממשל האמריקאי, ונאלץ להילחם לבדו כדי לשחרר את השבויים ולחזור בשלום. סילבסטר סטאלון בתפקיד ג'ון רמבו - לוחם אמריקאי שמנסה לשחרר שבויי מלחמה בווייטנאם. ריצ'רד קרנה בתפקיד קולונל סמואל טראוטמן - מפקדו לשעבר של רמבו, שמלווה אותו במשימה. צ'ארלס נפייר בתפקיד מרשל מורדוק - המפקד האמריקאי שמבגוד ברמבו במהלך המשימה. ג'וליה ניקסון בתפקיד קו באו - סוכנת מקומית המסייעת לרמבו במשימתו. הסרט קיבל ביקורות מעורבות. מצד אחד, הוא שיבח את סצנות הפעולה המרשימות, והפך לסמל של שנות ה-80 בז'אנר הפעולה, במיוחד בזכות דמותו של ג'ון רמבו. מצד שני, המבקרים הצביעו על העלילה הפשטנית והדמויות השטחיות. באתר Rotten Tomatoes הסרט קיבל ציון של 33% על סמך 45 ביקורות של מבקרים מקצועיים, עם ציון קהל של 60%, מה שמעיד על אהדה יחסית בקרב הצופים לעומת המבקרים המקצועיים. באתר Metacritic, הסרט קיבל ציון משוקלל של 47 מתוך 100, על סמך 15 ביקורות, מה שמעיד על ביקורות מעורבות עד שליליות מצד המבקרים. "רמבו 2", במסד הנתונים הקולנועיים IMDb (באנגלית) "רמבו 2", באתר נטפליקס "רמבו 2", באתר AllMovie (באנגלית) "רמבו 2", באתר Rotten Tomatoes (באנגלית) "רמבו 2", באתר Box Office Mojo (באנגלית) "רמבו 2", באתר Metacritic (באנגלית) "רמבו 2", באתר אידיבי "רמבו 2", תסריט הסרט באתר Scripts.com (באנגלית) "רמבו 2", במסד הנתונים הקולנועיים KinoPoisk (ברוסית) The Action 25: The Best Rock-'em, Sock-'em Movies of the Past 25 Years
משחק הדמים

משחק הדמים (באנגלית: First Blood) הוא סרט פעולה אמריקאי-קנדי משנת 1982 בבימויו של טד קוטצ'ף, בו כיכב בתפקיד הראשי סילבסטר סטאלון. זהו הסרט הראשון בסדרת הסרטים בזיכיון רמבו. הסרט מבוסס על הרומן "First Blood" מאת הסופר הקנדי-אמריקאי דייוויד מורל שיצא לאור במקור בשנת 1972. העלילה מתמקדת בג'ון רמבו, יוצא מלחמת וייטנאם, אשר חייב להסתמך על כישורי הלחימה וההישרדות שלו כאשר סדרה של אירועים מביאים לכך שהוא נאלץ לשרוד מצוד מאסיבי מצד כוחות המשטרה בעיירה קטנה במדינת וושינגטון. הקרנת הבכורה של הסרט התקיימה בארצות הברית ב-22 באוקטובר 1982. הסרט, אשר נוצר בתקציב של 15 מיליון דולרים, היה לשובר קופות וגרף מעל ל-125.2 מיליון דולר ברחבי העולם. הסרט דורג במקום השביעי ברשימת הסרטים הרווחיים ביותר בעולם בשנת 1982. לסרט הייתה השפעה ניכרת על ז'אנר סרטי הפעולה בשנות ה-80 והוביל להפיכתו של סילבסטר סטאלון לאחד מהכוכבים המרכזיים בז'אנר. הצלחת הסרט תרמה להיווצרות הזיכיון של רמבו, הכולל ארבעה סרטי המשך (אשר נכתבו על ידי סילבסטר סטאלון שגם כיכב בהם בתפקיד הראשי), סדרת טלוויזיה מונפשת, סדרת קומיקס, סדרת ספרים ומספר משחקי וידאו. עלילת הסרט מתמקדת ביוצא מלחמת וייטנאם ג'ון רמבו, אשר היה לוחם בכוחות המיוחדים של צבא ארצות הברית. רמבו, אשר סובל מהלם קרב, השתחרר מן הצבא האמריקני ומתקשה להסתגל לחיים הרגילים בארצות הברית. הוא נוסע לעיירה קטנה ונידחת במדינת וושינגטון, לאחר שמתברר לו שחברו האחרון שנותר בחיים מיחידתו לשעבר מת ממחלת סרטן בה לקה במלחמה. עם זאת, הנוכחות של רמבו בעיירה גורמת לגילויי עוינות כלפיו מצד השוטרים בעיירה, ובמיוחד מצד השריף וויל טיסל (אותו מגלם בריאן דנהי). הוא נעצר בעוון "שוטטות". התעללויות הסוהרים מעוררות בו פלאשבקים טראומטיים מהתקופה בה הוא היה שבוי מלחמה בידי הצבא הווייטנאמי. בעקבות כך הוא נמלט אל היערות בהרים הסמוכים ולמרות ניסיונות רשויות החוק והצבא לתפסו ואף להורגו, הוא משתמש בכישורי הלחימה שלו על מנת להגן על עצמו ולהתחמק מהשוטרים מבלי להרוג אותם. סילבסטר סטאלון בתפקיד ג'ון רמבו. בריאן דנהי בתפקיד השריף וויליאם "וויל" טיסל ריצ'רד קרנה בתפקיד קולונל סמואל "סם" טראוטמן ביל מקיני בתפקיד קפטן דייב קרן ג'ק סטארט בתפקיד סגן סמל ארתור גאלט פסקול הסרט, כולל נעימת הנושא של הסרט "It's a Long Road", הולחן על ידי ג'רי גולדסמית' ונעשה בו שימוש גם בשלושת סרטי ההמשך של הסרט ובסדרת הטלוויזיה המונפשת של הזיכיון. אלבום הפסקול יצא לשווקים לראשונה בשנת 1982. רמבו (סדרת סרטים) מדיה וקבצים בנושא משחק הדמים בוויקישיתוף "משחק הדמים", במסד הנתונים הקולנועיים IMDb (באנגלית) "משחק הדמים", באתר נטפליקס "משחק הדמים", באתר AllMovie (באנגלית) "משחק הדמים", באתר Rotten Tomatoes (באנגלית) "משחק הדמים", באתר Box Office Mojo (באנגלית) "משחק הדמים", באתר Metacritic (באנגלית) "משחק הדמים", במסד הנתונים הקולנועיים KinoPoisk (ברוסית) שאול שיר חן, קולנוע - בחסרה לג'ונגל - "משחק הדמים" (ארב"ב 1982), כל העיר, 11 בפברואר 1983 "First Blood (1982) - Box Office Mojo". boxofficemojo.com. ארכיון מ-11 ביוני 2019. נבדק ב-28 באפריל 2020. {{cite web}}: (עזרה) "Box Office Information for First Blood". The Numbers. ארכיון מ-23 בדצמבר 2011. נבדק ב-29 בינואר 2012. {{cite web}}: (עזרה)
תוכנית מחשב

תוכנית מחשב היא רצף של הוראות בשפת תכנות כלשהי, שנועדו לבצע משימה מסוימת במחשב. למעשה, תוכנית מחשב היא מימוש של אלגוריתם באמצעות שפת תכנות. פיתוח תוכניות מחשב הוא מלאכתו של המתכנת, העוסק בתכנות. מתכנתים כותבים תוכניות מחשב בעיקר בשפה עילית (בניגוד לשפת סף). תוכניות אלה עוברות הידור, כלומר תרגום של התוכנית לשפת מכונה. הפקודות המפעילות בסופו של דבר את המחשב נקראות שפת מכונה והן ספציפיות למחשב (מכונה), שבו הן מופעלות. פקודות אלה הן מפורטות מאוד מכיוון שכל אחת מהן פונה ישירות לחומרה, שמפעילה את המחשב. מופע של תוכנית מחשב הוא תהליך. ניתן להפעיל מספר מופעים של תוכנית או תוכניות שונות במקביל במערכות התומכות בריבוי משימות. אוסף של תוכניות מחשב למטרה מסוימת, יחד עם הנחיות להפעלתן, קרוי תוכנה. תוכניות מחשב יכולות להיות מסווגות גם לפי הפונקציונליות שלהן, כגון יישום מחשב ותוכנת מערכת. דוגמה לתוכנית מחשב קצרה בשפת התכנות BASIC, המחשבת ממוצע של סדרת מספרים שהוזנה לה: 10 INPUT "How many numbers to average?", A 20 FOR I = 1 TO A 30 INPUT "Enter number:", B 40 LET C = C + B 50 NEXT I 60 LET D = C/A 70 PRINT "The average is", D 80 END תוכנית מחשב נכתבת בדרך כלל בסביבת פיתוח משולבת, המסייעת בכתיבת התוכנית ומאפשרת את הפעלתה לשם בדיקת נכונתה. הדוגמה להלן מציגה תוכנית מחשב פשוטה, שמטרתה הדפסת המילים "!Hello, World". בחלק העליון מימין מוצגת התוכנית, ובחלק התחתון מוצגת תוצאת פעולתה. תוכנה מונחים בתוכנה קושחה באג מדיה וקבצים בנושא תוכנית מחשב בוויקישיתוף תוכנית מחשב, באתר אנציקלופדיה בריטניקה (באנגלית) תוכניות מחשבים, דף שער בספרייה הלאומית ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
גשש

גשש הוא אדם שתפקידו לעקוב אחרי בני אדם או בעלי חיים באמצעות העקבות והשינויים שהם משאירים בשטח. הגשש מומחה בזיהוי טביעות רגליים ובשינויים לא טבעיים בתוואי השטח. תפקידו של הגשש הצבאי כולל גם איתור מטעני חבלה שהושארו בשטח. הגששים בצבא ההגנה לישראל עוברים טירונות כרובאי 05 ולאחר מכן מקבלים את הכשרתם בבסיס אימונים פיקודי (בא"פ) לכיש, רובם ככולם בדואים, פרט לגששים המשתתפים באבטחת הקריה למחקר גרעיני, הנמנים עם קהילת ביתא ישראל (משיקולים של סיווג ביטחוני). יחידת הגששים גדוד הסיור הבדואי דוד מימון, הגשש הבדווי, באתר סנונית אגף יחידת הגששים באתר יחידה אתר יחידות צה"ל אנשיל פפר, הגששים מגששים אחר עתיד בצה"ל של שנות ה-2000, באתר הארץ, 13 בנובמבר 2009 צפריר רינת, גמל רגיל או גמל מבריח: לגששי החיות הפתרונים, באתר הארץ, 27 באוקטובר 2017 אנשיל פפר, לבדווים אין סיווג: צה"ל הכשיר גששים ממוצא אתיופי לאבטחת הכור בדימונה, באתר הארץ, 1 בנובמבר 2009 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
לנדאו (עיר)

לנדאו (גרמנית: Landau או Landau in der Pfalz) היא עיר בדרום מדינת ריינלנד-פפאלץ בגרמניה. אוכלוסייתה מנתה ב־2005 41,821 תושבים. העיר ממוקמת בלב אזור של כרמים ותעשיית יין. מימי הביניים עד לליל הבדולח הייתה בעיר קהילה יהודית משמעותית, בין הגדולות והעשירות בריינלנד-פפאלץ. (שם המשפחה האשכנזי "לנדאו" נגזר משם העיר). אחד מתושביה היהודים של העיר היה כריה פרנק, סבא–רבא של אנה פרנק. מדיה וקבצים בנושא לנדאו בוויקישיתוף אתר האינטרנט הרשמי של לנדאו (בגרמנית) לנדאו, באתר אנציקלופדיה בריטניקה (באנגלית) לנדאו אין דר פפלץ (גרמניה), דף שער בספרייה הלאומית ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
לנדאו

לנדאו (Landau) היא עיר בגרמניה, ששמה (לעיתים בווריאציות לנדא/לנדה או לנדוי) הוא שם משפחה יהודי אשכנזי נפוץ. קהילות יהודיות התקיימו לפחות בשני יישובים בגרמניה תחת שם זה - בצפון הסן (כיום שכונה בעיר באד ארולסן) ובריינלנד-פפאלץ. האם התכוונתם ל... לנדאו (עיר) – עיר במדינת ריינלנד-פפאלץ בגרמניה לנדאו אדמונד לנדאו – מתמטיקאי גרמני-יהודי שעסק בתורת המספרים, ממייסדי האוניברסיטה העברית בירושלים אורנה לנדאו – סופרת אלי לנדאו – עיתונאי וראש עיריית הרצליה לשעבר ד"ר אלי לנדאו (עיתונאי אוכל) היה קרדיולוג ומבקר מסעדות ישראלי. אריקה לנדאו – פסיכולוגית ישראלית וחוקרת בתחום עתידנות, יצירתיות, מחוננות וחינוך בינה לנדאו – זמרת יהודייה-אמריקאית גיל לנדאו – גיטריסט וזמר ישראלי גילי לנדאו – כדורגלן ישראלי דב לנדאו – חוקר ספרות ותרבות ואיש חינוך דוד לנדאו – עיתונאי ועורך עיתון הארץ בעבר דן לנדאו – מנכ"ל הכנסת חיים לנדאו – חבר הכנסת ושר התחבורה בממשלת בגין חנה יהודית לנדאו – מנהלת בית הספר אוולינה דה רוטשילד יעקב לנדאו – פרופסור למדע המדינה וחתן פרס ישראל למזרחנות יעקב לנדאו (ראש מועצה) – ראש מועצה אזורית דרום השרון וראש מועצה אזורית השרון התיכון לב לנדאו – פיזיקאי יהודי-סובייטי, זוכה פרס נובל לפיזיקה מיכאל לנדאו – פעיל ציוני, מקים כופר היישוב ומייסד מפעל הפיס מרטין לנדאו – שחקן קולנוע וטלוויזיה יהודי אמריקני משה לנדאו – רב של כמה קהילות חשובות בפולין ובליטא, ביניהן קראקא נעה לנדאו – עיתונאית ישראלית סיגלית לנדאו – אמנית פיסול, ווידאו ומיצב ישראלית עוזי לנדאו – שר התשתיות הלאומיות בעבר עמנואל לנדאו – חייל זוכה אות גיבור ישראל במלחמת העצמאות פאול לנדאו – מבקר אמנות גרמני-ישראלי רחל מרקובסקי לנדאו – טייסת, דוקטור למשפטים, עורכת דין, ומייסדת עמותת "אחים בוגרים" בישראל שאול רפאל לנדאו – עורך דין, עיתונאי, פובליציסט ופעיל ציוני לנדוי בצלאל לנדוי – סופר חרדי-ישראלי זישה לנדוי – סופר יידיש, מחזאי מתרגם ומשורר משה לנדוי – נשיא בית המשפט העליון החמישי, ראש ועדת לנדוי שבדקה את שיטות החקירה של שירות הביטחון הכללי שמואל חיים לנדוי (שח"ל) - ממנהיגי תנועת הפועל המזרחי לנדא אברהם לנדא – האדמו"ר הראשון מטשכנוב. אהרן צבי לנדא – אדמו"ר בני לנדא – בן ציון לנדא, יזם, איש עסקים ופילנתרופ ישראלי. יחזקאל לנדא – "הנודע ביהודה", רבה של פראג שמואל לנדא – בנו של הנודע ביהודה וממלא מקומו ברבנות פראג יהודה לנדא – רב ופוסק הלכה באימפריה האוסטרית, רבה של סדיגורה ומחבר ספר ההלכה "יד יהודה" יהודה ליב לנדא (יוהנסבורג) – רב, משורר, מחזאי, פיליטוניסט ומתרגם עברי בגליציה ובדרום אפריקה יעקב יצחק דן לנדא – האדמו"ר השלישי של חסידות סטריקוב יעקב לנדא – רבה הקודם של בני ברק יעקב משה לנדא – רב בליטא, נכדו של הגאון מווילנה משה לנדא (איש חינוך) – איש חינוך ומייסד תיכון עירוני ה' (תל אביב) משה יהודא ליב לנדא – רב העיר בני ברק מטעם העירייה, בנו של הרב יעקב לנדא יצחק אייזיק לנדא – רב העיר בני ברק מטעם העירייה, בנו של הרב משה יהודא ליב לנדא אליהו לנדא (ראש ישיבה) – מראשי ישיבת תומכי תמימים בכפר חב"ד, אחיו של הרב משה יהודא ליב לנדא פליקס לנדא – נשיא בית המשפט המחוזי בירושלים, בנו של יהודה ליב לנדא מיוהנסבורג לנדו (פירושונים) לאנדו
רמבו 3

רמבו 3 (באנגלית: Rambo III) הוא סרט פעולה אמריקאי משנת 1988 אשר בוים על ידי פיטר מקדונלד ובכיכובו של סילבסטר סטאלון. זהו הסרט השלישי בסדרת סרטי רמבו. הקרנת הבכורה הבינלאומית של הסרט התקיימה ב-25 במאי 1988. הסרט שהופק בתקציב של 63 מיליון דולרים היה הסרט היקר ביותר שהופק אי פעם באותה התקופה. הסרט גרף מעל ל-189 מיליון דולרים ברחבי העולם, אם כי ההכנסות מהסרט לא השתוו להכנסות מהסרט הקודם בסדרה. הסרט צולם במדינות שונות, כולל ישראל, תאילנד ואריזונה, כאשר נופי המדבר של ישראל ייצגו בסרט את אפגניסטן. בתחילת הסרט קולונל טראוטמן שב לתאילנד ונפגש עם ג'ון רמבו, אשר החליט בינתיים לפרוש על מנת לחיות חיים שלווים במנזר בודהיסטי. טראוטמן מבקש ממנו להתלוות אליו למשימה באפגניסטן, על מנת לספק כלי נשק למורדים האפגנים שנלחמים נגד הכוחות הסובייטים במסגרת מלחמת אפגניסטן. אולם, רמבו מסרב. עם זאת, כאשר טראוטמן נתפס על ידי הסובייטים, רמבו נאלץ להציל את אותו. הוא נוסע לאפגניסטן ובעזרת לוחמי המוג'אהדין האפגניים חודר לבסיס הסובייטי המבוצר בו מוחזק טראוטמן, ונלחם בכוחות הצבא הסובייטי בראשותו של קולונל זייסן האכזר. סילבסטר סטאלון בתפקיד ג'ון רמבו ריצ'רד קרנה בתפקיד הקולונל האמריקאי סמואל "סם" טראוטמן קורטווד סמית' בתפקיד רוברט גריגס מארק דה יונגה בתפקיד הקולונל הסובייטי אלכסיי זייסן ששון גבאי בתפקיד מוסא גאני דודי שועה בתפקיד חמיד ספירו פוקאס בתפקיד מסעוד רנדי ריני בתפקיד הסמל הסובייטי קורוב מרקוס גילברט בתפקיד טומסק אלון אבוטבול בתפקיד ניסם יוסף שילוח בתפקיד חליד מסעוד אסדולהי בתפקיד רחים מדיה וקבצים בנושא רמבו 3 בוויקישיתוף "רמבו 3", במסד הנתונים הקולנועיים IMDb (באנגלית) "רמבו 3", באתר נטפליקס "רמבו 3", באתר AllMovie (באנגלית) "רמבו 3", באתר Rotten Tomatoes (באנגלית) "רמבו 3", באתר Box Office Mojo (באנגלית) "רמבו 3", באתר Metacritic (באנגלית) "רמבו 3", באתר אידיבי "רמבו 3", במסד הנתונים הקולנועיים KinoPoisk (ברוסית) Rambo III, Box Office Mojo